Musiqa lugʻati

Musiqa lugʻati — musiqashunos Ilyos Akbarov tomonidan tuzilgan ilk oʻzbek tilidagi musiqiy lugʻat.

 Mazmuni 
Mazkur lugʻatda musiqa sohasining koʻplab tarmoqlari, jumladan, musiqa nazariyasi, janrlari, shakllari, xususan kuy, garmoniya, polifoniya, orkestrlashtirish, xalq ijodiyoti, musiqa akustikasi, musiqa ijrochiligiga oid terminlar jamlangan. Shuningdek, musiqa asboblarining tasvirlari, 600 ga yaqin terminlar, nota misollari va turli jadvallar bilan yanada boyitilgan.

 Yaratilishi 
Lugʻatni tuzishda Arkadiy Ilich Ostrovskiyning „Краткий музыкальный словарь“ (1949), Aleksandr Naumovich Doljanskiyning „Краткий музыкальный словарь“ (1955), V.S.Shteypress va Izrail Markovich Yampolskiy hamkorlikda tuzgan „Энциклопедический музыкальный словарь“ (1966), Tatyana Kruntyayeva, Natalya Molokova va Aleksandr Stupellarning „Словарь иностранных музыкальных терминов“ kabi rus musiqashunoslarining adabiyotlaridan hamda Isʼhoq Rajabovning „Maqomlar masalasiga doir“ monografiyasidan foydalanilgan.

 Nashrlari 
Dastlabki nashr 1987-yilda „Gʻafur Gʻulom“ nomidagi adabiyot va sanʼat nashriyotida chiqarilgan. Lugʻatning tuzatilgan va kengaytirilgan 2-nashri esa 1997-yilda „Oʻqituvchi“ nashriyotida chiqarilgan.

 Manbalar 

Turkum:Musiqaga oid kitoblar
Turkum:Oʻzbek tilining izohli lugʻatlari